**A 77. sorszámú Mezőgazdasági technikus megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 621 02

1.2. Szakképesítés megnevezése: Mezőgazdasági technikus

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: -

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség:érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 3131 | Mezőgazdasági technikus | Agrártechnikus |
| 3.1.3. | Falugazdász (technikus) |
| 3.1.4. | Mezőgazdasági technikus |
| 3.1.5. | 6111 | Szántóföldinövény-termesztő | Növénytermesztési brigád vezetője |
| 3.1.6. | Növénytermesztő |
| 3.1.7. | 6130 | Vegyes profilú gazdálkodó | Állat- és növénytermesztő |
| 3.1.8. | Ökogazda |
| 3.1.9. | Önálló gazda |
| 3.1.10. | Őstermelő |
| 3.1.11. | 8421 | Mezőgazdasági, erdőgazdasági, növényvédő gép kezelője | Fejő- és tejkezelőgép kezelője |
| 3.1.12. | Mezőgazdasági arató-cséplő gép vezetője |
| 3.1.13. | Mezőgazdasági rakodógép kezelő |
| 3.1.14. | Önjáró betakarítógép kezelője |
| 3.1.15. | Traktorvezető |

**3.2. A szakképesítés munkaterületének rövid leírása:**

A mezőgazdasági technikus a növénytermesztési, állattenyésztési, kertészeti és az azokhoz kapcsolódó műszaki, gazdálkodási szakterületen önálló feladatokat végez, és végeztet, munkacsoportokat irányít.

A végzett szakemberek képesek a növénytermesztés és állattenyésztés terén a korszerű agronómiai és technikai eljárások alkalmazásával a piac igényeinek megfelelő minőségi termékek gazdaságos előállítására, valamint a termelés menedzselésére, továbbá enciklopédikus kertészeti ismeretekkel is rendelkeznek.

A szakképesítéssel rendelkező képes:

**-** mezőgazdasági vállalkozásban alkalmazottként technikusi tevékenységet folytatni,

**-** piackutatáson alapulóan megtervezni, elindítani vállalkozását,

**-** pénzügyi tervezésre, hitel és pályázati források biztosítása útján működtetni vállalkozását,

**-** anyagbeszerzési, készletezési és értékesítési tevékenységet folytatni,

**-** beállítani, ellenőrizni, karbantartani és üzemeltetni a mezőgazdaságban alkalmazott erő- és munkagépeket,

**-** a fontosabb gazdasági állatfajok tartási, tenyésztési feladatait végezni,

**-** szakmai szempontokon nyugvó, okszerű talajművelést és tápanyagellátást végezni,

**-** a fontosabb szántóföldi növénykultúrák gazdaságos termesztését végezni,

**-** a fontosabb zöldség- és gyümölcsfajok, szőlő kiskerti termesztését végezni,

**-** környezetkímélő termelési technológiákat alkalmazni,

**-** a mezőgazdasági termelés munka-, tűz- és környezetvédelmi feladatait ellátni,

**-** a mezőgazdasági termelés tervezését, szervezését elvégezni,

**-** mezőgazdasági támogatásokat igényelni, a termelést megfelelően adminisztrálni,

**-** mezőgazdasági termelési feladatokat ellátó személyek, csoportok irányítását végezni.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 51 621 01 | Agrár vállalkozó | részszakképesítés |
| 3.3.4. | 55 621 01 | Agrár áruforgalmazó szaktechnikus | szakképesítés-ráépülés |
| 3.3.5. | 55 622 01 | Kertészeti szaktechnikus | szakképesítés-ráépülés |
| 3.3.6. | 55 621 02 | Növényvédelmi szaktechnikus | szakképesítés-ráépülés |
| 3.3.7. | 55 581 04 | Vidékfejlesztési szaktechnikus | szakképesítés-ráépülés |
| 3.3.8. | 34 621 03 | Állattartó szakmunkás | azonos ágazat |
| 3.3.9. | 54 621 01 | Állattenyésztő és állategészségügyi technikus | azonos ágazat |
| 3.3.10. | 34 814 01 | Családi gazdálkodó | azonos ágazat |
| 3.3.11. | 34 621 01 | Gazda | azonos ágazat |
| 3.3.12. | 34 624 01 | Halász, haltenyésztő | azonos ágazat |
| 3.3.13. | 34 621 02 | Lovász | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11498-12 | Foglalkoztatás I. (érettségire épülő képzések esetén) |
| 4.4. | 11499-12 | Foglalkoztatás II. |
| 4.5. | 11500-12 | Munkahelyi egészség és biztonság |
| 4.6. | 11906-16 | Agrárvállalkozási, kereskedelmi ismeretek |
| 4.7. | 11052-12 | Gépüzemeltetés és -karbantartás |
| 4.8. | 11053-12 | Szántóföldi növénytermesztés |
| 4.9. | 11054-12 | Állattenyésztés és -tartás |
| 4.10. | 11082-12 | Kertészeti növénytermesztés |
| 4.11. | 11495-16 | Takarmányozástan és általános állattenyésztés |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Mezőgazdasági vontató vezetésére érvényes vezetői engedély (T, illetve C+E, C1+E kategória, vagy B kategória).

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | - | - | - |

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A) A vizsgafeladat megnevezése: **Számítások, adminisztráció elvégzése**

A vizsgafeladat ismertetése:

- Gazdasági számítások elvégezése (költség-, önköltség-, jövedelemszámítások, anyag-, eszköz-, munkaerő- és munkaidő-szükséglet, ármeghatározás, adott beruházás forrásösszetételének meghatározása, őstermelő számára legmegfelelőbb adózási mód kiválasztása).

- Pályázatkészítési feladat (adott pályázati jogcím üzleti tervének letöltése, megadott példa alapján az üzleti terv termelési-, értékesítési fejezetének kidolgozása).

- Számla kiállítása, a mezőgazdasági termelésben, szolgáltatásban alkalmazott alap- és összesítő bizonylatok, nyilvántartások kitöltése.

A vizsgafeladat időtartama: 60 perc

A vizsgafeladat értékelési súlyaránya: 10%

B) A vizsgafeladat megnevezése: **Felismerési feladatok, manuális tevékenység**

A vizsgafeladat ismertetése:

- Kultúrnövények, hajtások, termések, magvak, talajtípusok, kór- és kárképek, gyomnövények, az állatfajok, fajták, testtájak, tojások, fontosabb állatbetegségek, ivarzó állat, takarmányok, a szántóföldi növénytermesztésben, a kertészetben és az állattartásban, állatápolásban és -tenyésztésben használt eszközök, gépek, gépelemek felismerése.

- A takarmány-, alom-, trágyakészlet mennyiségének felmérése, érzékszervi minősítésük és a termésbecslés elvégzése.

- A szántóföldi növénytermesztésben, az állattartásban alkalmazott erő- és munkagépek, berendezések beállítása, üzemeltetése, karbantartása és munkájuk ellenőrzése.

- Kertészeti munkafolyamatok elvégzése.

- Az állattartás, az állatápolás és -tenyésztés napi és időszakos munkáinak elvégzése, takarmányadag összeállítása.

A vizsgafeladat időtartama: 100 perc

A vizsgafeladat értékelési súlyaránya: 50%

**5.3.2. Központi írásbeli vizsgatevékenység**

A vizsgafeladat megnevezése**: Központilag összeállított feladatlap megoldása**

A vizsgafeladat ismertetése: Az írásbeli központilag összeállított feladatlapja a 4. Szakmai követelmények pontban megadott témakörök közül az „*Agrárvállalkozási, kereskedelmi ismeretek”*, a „*Szántóföldi növénytermesztés*”, a *Takarmányozástan és általános állattenyésztés*”, valamint az „*Állattenyésztés és -tartás*” követelménymodulok ismereteit tartalmazza.

Az írásbeli vizsga 40 pontos esszékérdés és 60 pontos feladatlap megoldásából áll. Az írásbeli esszéfeladat csak a „*Szántóföldi növénytermesztés*” és az „*Állattenyésztés és -tartás*” modulok tananyagából kerülhet ki.

A vizsgafeladat időtartama: 120 perc

A vizsgafeladat értékelési súlyaránya: 20%

**5.3.3. Szóbeli vizsgatevékenység**

A) A vizsgafeladat megnevezése: **Agrárvállalkozási, kereskedelmi ismeretek**

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények pontban megadott témakörök közül az „*Agrárvállalkozási, kereskedelmi ismeretek”* szakmai követelménymodul témaköreit tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 5%

B) A vizsgafeladat megnevezése: **Növénytermesztési, állattenyésztési és takarmányozási ismeretek**

A vizsgafeladat ismertetése: Válaszadás a vizsgakövetelmények alapján összeállított, előre kiadott tételsorokból húzott kérdésekre.

A szóbeli vizsgafeladat központilag összeállított vizsgakérdései a 4. Szakmai követelmények pontban megadott témakörök közül a „*Szántóföldi növénytermesztés*”, a *Takarmányozástan és általános állattenyésztés*”, valamint az „*Állattenyésztés és -tartás*” követelménymodulok ismereteit tartalmazzák. A szóbeli tételek mindegyike tartalmazza mindhárom követelménymodul ismeretanyagát.

A vizsgafeladat időtartama: 50 perc (felkészülési idő 30 perc, válaszadási idő 20 perc)

A vizsgafeladat értékelési súlyaránya: 15%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A gyakorlati vizsgatevékenység tételsorát az adott vizsgacsoportban vizsgázó jelöltek száma, a képző és vizsgáztató intézmény sajátosságai alapján úgy kell elkészíteni, hogy legalább 10 gyakorlati tételt tartalmazzon.

Minden B) gyakorlati vizsgafeladat tétel tartalmazzon felismerési, állattenyésztési, növénytermesztési és kertészeti manuális feladatot is.

A vizsgára előkészített gyakorlati felismerendő dolgok száma tételenként minimum 20 db legyen.

A B) gyakorlati vizsgafeladat egyes részfeladatainak végrehajtási ideje:

- Felismerési feladat: 10 perc,

- Állattenyésztési manuális feladat: 35 perc,

- Növénytermesztési manuális feladat: 35 perc,

- Kertészeti manuális feladat: 20 perc.

A vizsgázó gyakorlati teljesítményének értékeléséhez 100 pontos értékelő lapot kell készíteni mindkét vizsgafeladatban. A B) vizsgafeladatban az egyes részfeladatokra adható maximális pontszám:

- Felismerési feladat: 10 pont,

- Állattenyésztési manuális feladat: 35 pont,

- Növénytermesztési manuális feladat: 35 pont,

- Kertészeti manuális feladat: 20 pont.

A vizsgázó az egyes részfeladatokban elért összesített pontszáma alapján az osztályzatot az A) és a B) gyakorlati vizsgafeladatra az alábbi átváltás szerint kell meghatározni:

**-** 0-50 pont – elégtelen (1)

**-** 51-60 pont – elégséges (2)

**-** 61-70 pont – közepes (3)

**-** 71-80 pont – jó (4)

**-** 81 pont felett – jeles (5)

A gyakorlati vizsgatevékenység akkor sikeres, ha a vizsgafeladatok teljesítése során a vizsgázó mindegyiknél eléri legalább az elégséges szintet.

Manuális gyakorlati vizsgatevékenység csak március 1. és október 31. között végezhető.

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Meteorológiai mérőeszközök |
| 6.3. | Laboratóriumi eszközök, anyagok, vegyszerek mag- és talajvizsgálathoz |
| 6.4. | Talaj- és mag- és takarmány-mintavétel eszközei |
| 6.5. | Kézi szerszámok (ásó, kapa, gereblye, metszőolló, fűrész, sarló, kasza, stb.) |
| 6.6. | Növényvédelmi eszközök, anyagok |
| 6.7. | Szántóföldi univerzális traktor és pótkocsi |
| 6.8. | Gépüzemeltetéshez szükséges szerszámok, eszközök, anyagok |
| 6.9. | Kézi és gépi anyagmozgatás eszközei, anyagai |
| 6.10. | Talajművelés munkagépei (eke, kombinátor, kultivátor, szerves- és műtrágyaszóró gép, szárzúzó, talajmaró, tárcsa, különböző típusú boronák és hengerek, lazító, simító) |
| 6.11. | Vetőmag, oltvány, palánta |
| 6.12. | Mechanikus és pneumatikus vetőgép |
| 6.13. | Ültető-, palántázógép |
| 6.14. | Öntözőberendezés |
| 6.15. | A gyakorlati tételeknek megfelelő növényi kultúrák |
| 6.16. | Fűkasza, rendsodró |
| 6.17. | Háti-, szántóföldi és kertészeti permetezőgép |
| 6.18. | Arató-, cséplőgép |
| 6.19. | Silózógép |
| 6.20. | Bálázógép és/vagy fóliázó gép |
| 6.21. | Mérleg, hídmérleg |
| 6.22. | Terménytárolás és kezelés gépei, eszközei, anyagai |
| 6.23. | Támrendszer ültetvények létesítéséhez |
| 6.24. | Földterület a gépbeállítási és gépüzemelési gyakorlathoz |
| 6.25. | Szarvasmarha, ló, juh, sertés, baromfi istállója állatokkal és műszaki felszereléssel |
| 6.26. | Legelő, karám és berendezései |
| 6.27. | Tisztítás, fertőtlenítés eszközei, anyagai |
| 6.28. | Állatápolás, elletés/fiaztatás, egyedi megjelölés eszközei, anyagai |
| 6.29. | Állatgyógyászat alapvető eszközei, anyagai |
| 6.30. | Fejés és tejkezelés gépei |
| 6.31. | Tojáskezelés eszközei, gépei, anyagai |
| 6.32. | Takarmányozás eszközei, gépei, anyagai |
| 6.33. | Takarmánytárolás eszközei, gépei, anyagai, helyszíne |
| 6.34. | Trágyakihordás eszközei |
| 6.35. | Trágyatároló tér |
| 6.36. | Gyümölcsös |
| 6.37. | Szőlőültetvény |
| 6.38. | Zöldségeskert növényekkel |
| 6.39. | Zárt termesztő berendezés |
| 6.40. | Növényvédő szer-, műtrágya-, anyag- és eszközraktár |
| 6.41. | Irodahelyiség, irodai anyagok és eszközök (számítógép, nyomtató, fénymásoló, szkenner, telefon, fax, stb.) |
| 6.42. | Internetelérés és szoftverek |
| 6.43. | Bizonylatok, gépkönyvek, nyilvántartások |
| 6.44. | Szakirodalom (könyvek, folyóiratok, prospektusok, stb.) |

**7. EGYEBEK**